Und so isch s gliiche Theater, dr gliich Kampf, vo vorne losgange. Am 12.November 1989 isch d Abstimmig wiiderholt worde. Do hän denn knapp d Pro-Baselbieter mit 4650 zue 4343 Stimme gunne. Druffabe hän d Pro-Bärner vorem Bundesgricht prozessiert, aber verlore. Noch enere ebefalls heiss diskutierte Abstimmig  im Baselbiet 1991, ob me dr Bezirk Laufe yberhaupt wott - und d Baselbieter hän dytlig welle - und em dyttlige Joo vom ganze Schwiizervolk 1993 isch dr Bezirk Laufe am 1. Januar 1994 zum Baselbiet gwäggslet.